《梦上天》
金朝·李龏

驭凤升昆崙，梦上高高天。云楼半开壁斜白，蓬莱宫殿玉炉烟。

春罗书字邀王母，绿章封事咨元父。鸿珑九关朝玉皇，大道无言暗相许。

身不沉，骨不重，半空回首晨鸡弄。寒绿幽风生短丝，春雷蛰蛰龙蛇动。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。